|  |
| --- |
| Til de myndigheder og organisationer, der fremgår af vedlagte høringsliste  **Høring over ændring af bekendtgørelse om undervisning m.v. inden for forberedende voksenundervisning (FVU-bekendtgørelsen).**Den ovennævnte bekendtgørelse har været sendt i høring i perioden 13.10.2016 – 10.11.2016 på baggrund af en række ændringer af bl. a. styringskonceptet.Der er den 18 november fremsat et lovforslag om permanentgørelse af FVU for tosprogede, der har været afholdt som en forsøgsordning i perioden 2014 til 2016. Efter en evaluering af forsøget blev der truffet beslutning om, at der var behov for at fortsætte med FVU for tosprogede, og på den baggrund blev lovforslaget om ændring af lov om forberedende voksenundervisning og ordblindeundervisning for voksne udarbejdet. Lovforslaget har været i høring i perioden 29.08.2016 til 23.09.2016.Med lovforslaget foreslås indført et nyt fag i mundtlig fremstilling og formidling for tosprogede deltagere, FVU-start. Der etableres desuden mulighed for, at forberedende voksenundervisning i læsning, stavning og skriftlig fremstilling kan tilrettelægges særligt for tosprogede deltagere. Lovforslaget indebærer, at det nye fag og den særlige tilrettelæggelse af FVU-læsning for tosprogede deltagere kan udbydes for en bestemt deltagerkreds, dvs. tosprogede. Det almindelige krav om, at forberedende voksenundervisning skal udbydes åbent, fraviges hermed.Forslaget indeholder herudover nogle lovtekniske ændringer af bestemmelserne i lov om forberedende voksenundervisning og ordblindeundervisning for voksne.Som følge af forventet vedtagelse af lovforslaget om ændring af lov om forberedende voksenundervisning og ordblindeundervisning for voksne, har Styrelsen for Undervisning og Kvalitet udarbejdet en ændringsbekendtgørelse til FVU-bekendtgørelsen.Der er tale om følgende ændringer:* Formålsparagraffen udgår, da den nu i udbygget form fremgår af lovforslaget
* I den gældende bekendtgørelse tilføjes FVU-start til fagrækken
* Listen over institutioner, der kan indgå driftsoverenskomst med VUC om udbud af FVU, ajourføres i henhold til lovudkastet
* Der tilføjes fagbilag for FVU-start på baggrund af de udførte forsøg

Den bekendtgørelse, der som nævnt ovenfor allerede har været i høring, forventes, som det fremgår af bekendtgørelsen, at træde i kraft 1. januar 2017 med en række ændringer som følge af høringen, hvilket indebærer, at det nye styringskoncept forventes at få virkning fra denne dato. Ændringsbekendtgørelsen (dvs den, der udsendes sammen med dette høringsbrev) vil blive indarbejdet i den ovennævnte bekendtgørelse. Ændringsbekendtgørelsen forventes at træde i kraft den 15. januar 2017.Høringsfristen udløber **fredag den 16. december 2016.** Bemærkningerne bedes sendt til Kontor for Voksenuddannelse og overgange på følgende e-mail adresse: eutkvo@stukuvm.dk samt til Søren W. Nissen på følgende e-mail adresse: soeren.w.nissen@stukuvm.dk  Med venlig hilsenMerete Vinje Specialkonsulent |